《送丕上人南游》
宋代·魏野

江山独去游，游遍始应休。
云外敲清磬，船中剃白头。
阻风孤岛晚，听雨二林秋。
南国多嘉境，诗牌几处留。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。